A blue and yellow logo

Description automatically generated

**Eiropas Savienības Aviācijas drošības aģentūra**

*ED* Lēmums Nr. 2020/016/R

Izpilddirektora 2020. gada 11. novembra Lēmums

**2020/016/R,**

**ar ko tiek izdots:**

**Pieņemamu atbilstības nodrošināšanas līdzekļu un vadlīniju lidojumu noteikumiem 1. izdevuma 3. grozījums**

**“*AMC* un *GM* lidojumu noteikumiem. 1. izdevums, 3. grozījums”**

**“Pieņemami atbilstības nodrošināšanas līdzekļi un vadlīnijas Komisijas Īstenošanas regulas (ES) 923/2012 pielikumam”**

EIROPAS SAVIENĪBAS AVIĀCIJAS DROŠĪBAS AĢENTŪRAS (*EASA*) IZPILDDIREKTORS,

ņemot vērā Regulu (EK) Nr. 2018/1139[[1]](#footnote-2), un jo īpaši tās 104. panta 3. punkta a) apakšpunktu,

tā kā:

1) *EASA* saskaņā ar Regulas (EK) Nr. 2018/1139 76. panta 3. punktu izdod sertifikācijas specifikācijas un pieņemamus atbilstības nodrošināšanas līdzekļus un vadlīnijas Regulas (EK) Nr. 2018/1139 un uz tās pamata pieņemto deleģēto un īstenošanas aktu piemērošanai;

2) pieņemami atbilstības nodrošināšanas līdzekļi ir nesaistoši standarti, ko ir izdevusi *EASA* un ko personas un organizācijas var izmantot, lai demonstrētu atbilstību Regulai (EK) Nr. 2018/1139 un uz tās pamata pieņemtajiem deleģētajiem un īstenošanas aktiem;

3) vadlīnijas ir nesaistoša informācija, ko ir izdevusi *EASA* un kas palīdz ilustrēt prasības vai specifikācijas saturu un tiek izmantota Regulas (EK) Nr. 2018/1139 un uz tās pamata pieņemto deleģēto un īstenošanas aktu, sertifikācijas specifikāciju un pieņemamo atbilstības nodrošināšanas līdzekļu skaidrošanai;

4) izpilddirektors ar 2013. gada 17. jūlija lēmumu 2013/013/R izdeva Pieņemamus atbilstības nodrošināšanas līdzekļus un vadlīnijas Regulai (ES) Nr. 923/2012;

5) *EASA* saskaņā ar Regulas (EK) Nr. 2018/1139 4. panta 1. punkta a) apakšpunktu atspoguļo jaunākos sasniegumus un paraugpraksi aviācijas jomā un atjaunina savus lēmumus, ņemot vērā pasaulē gūto pieredzi aviācijas nozarē un zinātnes un tehnikas attīstību attiecīgajās jomās;

6) ar Komisijas 2020. gada 14. februāra Īstenošanas regulu (ES) 2020/469[[2]](#footnote-3) tika grozīta Regula (ES) Nr. 923/2012, Regula (ES) Nr. 139/2014 un Regula (ES) 2017/373 attiecībā uz prasībām par gaisa satiksmes pārvaldības / aeronavigācijas pakalpojumiem, gaisa telpas struktūru plānojumu un datu kvalitāti, skrejceļu drošumu un atcelta Regula (EK) Nr. 73/2010. Šī regula būs daļēji piemērojama no 2020. gada 5. novembra;

7) ar Komisijas 2020. gada 7. augusta Īstenošanas regulu (ES) 2020/1177 tika grozīta Īstenošanas regula (ES) 2020/469, lai COVID-19 pandēmijas kontekstā atliktu dažu pasākumu piemērošanas datumus. Šajā saistībā ir apgrūtināta vienoto paziņošanas prasību un prasību par *SNOWTAM* un *METAR* formātu pielāgošana Starptautiskās Civilās aviācijas organizācijas (*ICAO*) standartiem un ieteicamajai praksei, kas tika ieviesta ar Regulu (ES) 2020/469, jo COVID-19 uzliesmojuma dēļ kompetentās iestādes un ekspluatanti ir saskārušies ar resursu trūkumu, un tāpēc tā ir jāatliek, lai puses, uz kurām attiecas prasības, varētu sagatavoties to īstenošanai;

8) šajā saistībā *EASA* ir konstatējusi nepieciešamību grozīt pieņemamos atbilstības nodrošināšanas līdzekļus un vadlīnijas lidojumu noteikumiem, lai veicinātu minēto atlikto noteikumu vienotu īstenošanu;

9) *EASA*, ievērojot Regulas (ES) 2018/1139 115. panta 1. punkta c) apakšpunktu un *EASA* Noteikumu sagatavošanas procedūras[[3]](#footnote-4) 6. panta 3. punktu, 7. pantu un 8. pantu, ir plašu apspriedusies ar interesentiem par šā lēmuma darbības jomā ietilpstošajiem jautājumiem un pēc tam ir sniegusi rakstisku atbildi uz saņemtajiem komentāriem[[4]](#footnote-5);

IR NOLĒMIS:

# 1. pants

AMC1 par SERA.14001. punktu 1.1.11. punktu, kas grozīts ar Lēmumu 2020/007/R, piemēro no 2021. gada 12. augusta.

# 2. pants

Šis lēmums stājas spēkā nākamajā dienā pēc tā publicēšanas *EASA* oficiālajā publikācijā.

Ķelnē, 2020. gada 11. novembrī

*Eiropas Savienības Aviācijas drošības aģentūras vārdā*  
*izpilddirektors*

Patriks Kī [*Patrick KY*]

1. Eiropas Parlamenta un Padomes 2018. gada 4. jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (OV, L 212, 22.08.2018., 1. lpp.) (https://eur- lex.europa.eu/legal-content/EN/TXT/?qid=1535612134845&uri=CELEX:32018R1139). [↑](#footnote-ref-2)
2. Komisijas Īstenošanas regula (ES) 2020/469 (2020. gada 14. februāris), ar ko attiecībā uz prasībām par gaisa satiksmes pārvaldības / aeronavigācijas pakalpojumiem, gaisa telpas struktūru plānojumu un datu kvalitāti, skrejceļu drošumu groza Regulu (ES) Nr. 923/2012, Regulu (ES) Nr. 139/2014 un Regulu (ES) 2017/373 un ar ko atceļ Regulu (ES) Nr. 73/2010 (OV L 104, 03.04.2020., 1. lpp.). [↑](#footnote-ref-3)
3. *EASA* valdes 2015. gada 15. decembra Lēmums Nr. 18-2015, ar ko tiek aizstāts Lēmums 01/2012 par procedūru, ko aģentūra piemēros, lai izdotu atzinumus, sertifikācijas specifikācijas, pieņemamos atbilstības nodrošināšanas līdzekļus un vadlīnijas (“Noteikumu sagatavošanas procedūras”) (http://www.easa.europa.eu/system/files/dfu/EASA%20MB%20Decision%2018-2015%20on%20Rulemaking%20Procedure.pdf). [↑](#footnote-ref-4)
4. http://easa.europa.eu/document-library/comment-response-documents [↑](#footnote-ref-5)